PADRÓN TAXA DO CICLO DA AUGA 2º TRIMESTRE 2016
ADMINISTRACIÓN LOCAL — Municipal — Cangas (Recadación, 14/09/2016)

A ALCALDÍA-PRESIDENCIA, mediante Resolución de data 25/08/2016, “Con data 25/02/2015 aprobouse por Resolución da Alcaldía o padrón fiscal correspondente ao 1º bimestre do ano 2015 polo concepto tributario de auga, saneamento e depuración. Logo da publicación no Boletín Oficial da Provincia de Pontevedra de data 13/03/2015 realizouse o cobro dos recibos do antedito padrón conforme á taxa regulada na ordenanza fiscal reguladora do ciblo da auga publicada no BOP con data 12/12/2014. Con data 22/07/2015 aprobouse por Resolución da Alcaldía o padrón fiscal correspondente ao 2º bimestre do ano 2015 polo concepto tributario de auga, saneamento e depuración. Logo da publicación no Boletín Oficial da Provincia de Pontevedra de data 06/08/2015 suspendeuse o cobro dos recibos do antedito padrón conforme ao anuncio publico no BOP con data 08/09/2015. Con data 26/02/2016 publicase no BOP a ordenanza reguladora da taxa polo ciclo integral da auga, que modifica as tarifas vixentes. Con data 07/03/2016 publicase no BOP corrección de erros do anuncio anterior, referido á disposición final, que indica que a Ordenanza producirá efectos con data de 1 de xaneiro de 2015 e ata a súa modificación ou derrogación. Con data 29/07/2016 a UTE Gestión Cangas presenta documentación relativa á copia dos padróns do primeiro e segundo trimestre do ano 2016. No exercicio das competencias atribuídas polo artigo 21.1. f) da Lei 7/1985, de 2 de abril, reguladora das bases de réxime local, RESOLVO: Primeiro.- Aprobar o padrón fiscal correspondente ao 2º TRIMESTRE do ano 2016 polo concepto tributario de auga, saneamento e depuración co seguinte detalle: Segundo.- Someter o padrón correspondente ao 2º trimestre de 2016 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia, nas dependencias da Tesourería municipal, os días laborais en horario de atención ao público. Terceiro.- Facer constar que a expresada publicación produce efectos de notificación colectiva das liquidacións das cotas consignadas no padrón nos termos establecidos no artigo 102.3 da Lei 58/2003, de 17 de decembro, Xeral Tributaria. Cuarto.- Contra as liquidacións incorporadas ao Padrón, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será o de un mes a contar dende o día seguinte a aquel da finalización do prazo de exposición pública do correspondente padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. Quinto.- De conformidade co artigo 62.3 da Lei 58/2003, de 17 de decembro, Xeral Tributaria, e co artigo 24 do real Decreto 939/2005, de 29 de xullo, polo que se aproba o Regulamento Xeral de Recadación, establécese como período de cobranza do citado padrón dende o día 1 de outubro ata o 1 de decembro do presente ano 2016. O pago poderase realizar mediante domiciliación bancaria ou nas oficinas da concesionaria. Sexto.- O vencemento do prazo de ingreso en período voluntario sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan.“ Cangas, 25 de agosto de 2016.—O Alcalde, Xosé Manuel Pazos Varela.